पाएं अपने शहर की ताज़ा ख़बरें और फ्री ई-पेपरडाउनलोड करें
लाॅकडाउन के दौरान जरूरी सेवाओं के लिए भी जिले में ई-पास जारी किए जाएंगे। यह पास फल, सब्जी, दूध, दवा व राशन जैसी जरूरी वस्तुओं की आपूर्ति के अलावे किसी मरीज को अस्पताल पहुंचाने के लिए भी लेना होगा। कोई इलाज के लिए आने जाने के लिए आवेदन कर पास बनवा सकेगा। इसके लिए राज्य सरकार की ओर से तैयार किये गये वेबसाइट पर ऑनलाइन आवेदन करना होगा। अधिकारी के अनुमोदन के बाद ई-पास जारी किया जायेगा। डीटीओ राजेश कुमार सिंह ने बताया कि ई पास के लिए आवेदक सर्विस ऑनलाइन डाॅट बिहार डाॅट गवर्नमेंट डाॅट इन पर उपलब्ध लिंक पर आवेदन कर सकेंगे।
ई पास में तीन तरह के पास निर्गत किये जायेंगे जिसमें आधिकारिक, व्यापार एवं व्यक्तिगत ई-पास जारी होंगे। ऑनलाइन प्राप्त आवेदनों की जांच निर्धारित किये गये अधिकारी करेंगे। जांच के बाद इसे स्वीकृत या अस्वीकृत किया जायेगा। स्वीकृत आवेदन के लिए ऑनलाइन ई पास जारी किये जायेंगे। आवेदक एसएमएस या मेल आईडी पर मिले लिंक पर क्लिक कर पास डाउनलोड करने के साथ उसका प्रिंट भी ले सकेंगे।
तीन स्तर पर ई-पास को स्वीकृति प्रदान की जाएगी
ई-पास के आवेदकों को तीन स्तर पर स्वीकृति प्रदान की जाएगी। जिले के भीतर यदि किसी को आवाजाही करनी है और जरुरी है तो इसकी स्वीकृति एसडीएम देंगे। वहीं अंतर जिला स्तर पर आने जाने के लिए भी अनुमंडल पदाधिकारी को प्राधिकृत किया गया है,जबकि अंतर राज्यीय आवाजाही के लिए ई पास की स्वीकृति जिला पदाधिकारी देंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn